

*De miért bűvös?*

**Kipotyogtak a szegek a patkó leírásából.**

**Hogy minél többet megtudjál róla, tedd vissza őket a helyükre!**

*szerencse, diadal,szarvak, ajtófélre,hét szög, ló, vas varázsereje, ördögöt, száraival fölfele, két ujj, védelméül, külső falára, óvó hatalma*

Mert amikor a …. patájára illesztik, a tűzből veszik ki, s úgy verik föl, mégsem okoz az állatnak fájdalmat. A patkót még bűvösebbé tette a……., amivel fölverték, lévén a hét bűvös szám. De bűvös volt maga a patkó anyaga is – hiszen a hit szerint **a … ……..**távol tartja az **…….**. A vasművesség legkorábbi idejétől a vas a rossz szellemek elűzését szolgálta, és akárhány nép körében "vasat fogni" annyit tesz, mint "fán lekopogni".

Ez talán megmagyarázza, miért vastárgyat erősítettek az ………– de miért éppen patkót, miért nem valami mást?

A válasz a patkó formájában rejlik.

Ha……… …., U-ként szegezik fel, szarvnak tetszik, márpedig a ……. több ezer éve a ház védőinek számítanak.

Kezdetben az ősi Szarvas Isten fejéből ötlöttek elő. Ez volt az a pogány isten, amelyiket később a buzgó keresztények megszentségtelenítve Sátánként iktattak hitükbe. De hiába lett a Szarvas Istenből ellenség, szarvai óvnak a veszedelemtől mind a mai napig.

A V-jelként felnyújtott … …máig a remélt ……jele, az igazi szarvpárt pedig máig sokfelé fölteszik ……..a ház ormára. Ezek a szarufák.

A kereszténység mindig kész volt korábbi jelképek bekebelezésére, azért megkeresztelte a pogány patkót is.

Fölerősítését a ház ….. ……nem U-ként, hanem C-ként javallotta, így pedig a patkó Krisztus jelévé válhatott, sőt a hiszékenyebbek e jelben látták a szokás eredetét. Mások éppenséggel szárán álló U-ként szögezték kapujuk szemöldökére. … …… ilyen helyzetben kiváltképp foganatos, némely országban, ahol az U a ……..jele, a fordított U pedig a baj elhárításáé.

*Megoldás:teljes szöveg*

De miért bűvös?

Mert amikor a ló patájára illesztik, a tűzből veszik ki, s úgy verik föl, mégsem okoz az állatnak fájdalmat. A patkót még bűvösebbé tette a **hét szög**, amivel fölverték, lévén a hét bűvös szám. De bűvös volt maga a patkó anyaga is – hiszen a hit szerint **a vas varázsereje távol tartja az ördögöt**. A vasművesség legkorábbi idejétől a vas a rossz szellemek elűzését szolgálta, és akárhány nép körében "vasat fogni" annyit tesz, mint "fán lekopogni".

Ez talán megmagyarázza, miért vastárgyat erősítettek az ajtófélre – de miért éppen patkót, miért nem valami mást?

A válasz a patkó formájában rejlik.

Ha **száraival felfelé**, U-ként szegezik fel, szarvnak tetszik, márpedig a szarvak több ezer éve a ház védőinek számítanak.

Kezdetben az ősi Szarvas Isten fejéből ötlöttek elő. Ez volt az a pogány isten, amelyiket később a buzgó keresztények megszentségtelenítve Sátánként iktattak hitükbe. De hiába lett a Szarvas Istenből ellenség, szarvai óvnak a veszedelemtől mind a mai napig.

A V-jelként felnyújtott két ujj máig a remélt diadal jele, az igazi szarvpárt pedig máig sokfelé fölteszik védelmül a ház ormára. Ezek a szarufák.

A kereszténység mindig kész volt korábbi jelképek bekebelezésére, azért megkeresztelte a pogány patkót is.

Fölerősítését a ház külső falára nem U-ként, hanem **C-ként** javallotta, így pedig a patkó Krisztus jelévé válhatott, sőt a hiszékenyebbek e jelben látták a szokás eredetét. Mások éppenséggel szárán **álló U-ként** szögezték kapujuk szemöldökére. Óvó hatalma ilyen helyzetben kiváltképp foganatos, némely országban, ahol az U a szerencse jele, a fordított U pedig a baj elhárításáé.

http://www.lovasok.hu/index.php?i=35282